open-index/open-wikipedia-markdown huggingface dataset:
نشيد وطنى

تصغير|200بك|يسار
النشيد الوطنى هو النشيد الرسمى الخاص بالدوله و يتم عزفه فى المناسبات و الاعياد الوطنيه و فى المدارس و بعد اى انتصار للبلد, هو نشيد يحمس اهل البلد و يزود الانتماء و حب الوطن و يحسس الفرد بالفخر و العزه لانتمائه لبلده . و يكون نشيد او مزيكا وطنيه خاصه بدوله و يمدح تاريخ و تقاليد و نضالات شعبها و النشيد بيكون معترف بيه من حكومة البلد او متفق عليه من شعب البلد و بيتعزف فى المناسبات الوطنيه.
## بيستخدم وين
الأناشيد الوطنية بتستخدم بطرق كتير في مختلف المناسبات القومية والوطنية، فألحانها بتتعزف في الأعياد الوطنية والاحتفالات، وكمان في المناسبات الرياضية.
وفي بلاد معينة، النشيد الوطني بيتعزف للطلبة كل يوم في بداية اليوم الدراسي كعادة وطنية. وفي بلاد تانية ممكن يتعزف في المسارح قبل العروض، أو في السينما قبل الفيلم. وفيه إذاعات وقنوات تليفزيون كتير متعودة تذيع النشيد الوطني الصبح ومرة تانية بالليل.

## شوف كمان
 
* اسلمى يا مصر
* الامبراطوريه الميكسيكيه الاولانيه
* الله اكبر فوق كيد المعتدى
* النشيد الوطنى
* النشيد الوطنى الباكستانى
* النشيد الوطنى الشيشانى
* النشيد الوطنى الفيتنامى
* النشيد الوطنى المالى
* النشيد الوطنى النيجيرى
* النشيد الوطنى لاوستراليا
* النشيد الوطنى لتاجيكيستان
* النشيد الوطنى لجنوب افريقيا
* النشيد الوطنى لسورينام
* النشيد الوطنى لفنزويلا
* النشيد الوطنى
* بلجيكا
* لاتفيا
* مارش جلالة الملك فؤاد
* مصر
* نشيد الاتحاد الافريقى
* نشيد الباهاماس الوطنى
* نشيد الجمهوريه العربيه الصحراويه الديمقراطيه
* نشيد السوفييت
* نشيد المجر الوطنى
* نشيد اندونيسيا الوطنى
* نشيد اوروجواى الوطنى
* نشيد باناما الوطنى
* نشيد بلادى بلادى بلادى
* نشيد بلجاريا الوطنى
* نشيد تشاد الوطنى
* نشيد جمهوريه الدومينيكان الوطنى
* نشيد جنوب السودان
* نشيد جواتيمالا الوطنى
* نشيد دنمارك الوطنى
* نشيد لاتفيا الوطنى
* نشيد موريشيوس الوطنى
* واللة زمان يا سلاحى
* وطنيه
* ولله زمان يا سلاحى

## لينكات برانيه
* 

## مصادر
  
 
   

تصنيف:اناشيد وطنيه
متحف السكك الحديديه

[thumb|قطر الخديوى [محمد سعيد باشا]]
**متحف السكك الحديدية** يعرض تاريخ الهيئه القوميه لسكك حديد مصر .

انتهى العمل به فى اكتوبر 1933 و إفتتح رسميا فى حتفال دولى فى يناير 1933. المتحف فيه نماذج ووثايق و خرايط و معلومات احصائية واللى تظهر التطور فى وسايل النقل والسكة الحديد. ويحتوى برضه على معلومات تقنية و أبحاث تاريخية.
يحتوى على نماذج للقطرات اللى كانت بتشتغل بالفحم وبعدها بالبخار وبعدها بالديزل لغاية القطرات اللى بتشتغل بنظام الجر الكهربائى دلوقت زى مترو انفاق القاهره .

متحف السكك الحديدى فيه اول قطر دخل مصر اللى كان بيعمل بالديزل فى سنة 1855 وفيه برضه مركب فرعونى لمنقرع حوالى 2000 قبل الميلاد، وبه اوده مدهبة فيها سرير تحفة من مقتنيات متحف السكك الحديد

## شوف
* موقع متحـــف السكة الحديد
* الهيئه القوميه لسكك حديد مصر

تصنيف:معالم القاهرة
تصنيف:متاحف
تصنيف:متاحف مصر
تصنيف:القاهرة
متحف البريد

left|275pxمتحف البريد المصرى
**متحف البريد** بيحكى تاريخ البوسته المصريه من يوم ما اتئسس سنة 1886 لغاية دلوقتى و فيه اهم الطوابع اللى اتصدرت لحد دلوقتى. المتحف افتتحوه قبل ما المؤتمر البريد العالمى العاشر ما يتعمل فى القاهرة فى فبراير من سنة 1934, فكرة المتحف دا بترجع للملك فؤاد الاول
 
## اقسام المتحف
* **القسم التاريخى** : فيه النماذج اللى بتورى تطور الكتابه و الرساله فى عصور مختلفه زى لوحة نارمر و محابر من العصر الفرعونى و الرومانى والقبطى , وورق بردى و تماثيل للكاتب ايام الفراعنه و جوابات قديمه من عصور مختلفه.
275px|left
* **قسم المؤتمرات** : فيه صور لمؤسس اتحاد البريد العام وصور اعضاء المؤتمرات البريد الدولى من سنة 1874 لحد سنة 1924, و الاتفاقيات اللى حصلت فى كل مؤتمر.
* **قسم ادوات البريد** : فيشمل على مجموعات متنوعة من السنج والموازين والحقائب البريدية ومحافظ الطوابع والحوالات وضواغط الرصاص والأختام القديمة والحديثة وصناديق خطابات مكانيكية وعادية …
* **قسم الهدوم** : فيشمل على انواع مختلفة من الهدوم لكبار الموظفين ولرؤساء الاقسام والموزعين وشارات مختلفة قماشية ونحاسية وعلامات للطوافة …
275px|left
* **قسم المبانى** : ويشمل نماذج مصغرة لبعض المبانى البريدية كمصلحة البريد بالقاهرة ومكتب بريد بور سعيد وبور فؤاد ونموذج لمكتب بريد قروى ونموذج مصغر لقلم توزيع لمراقبة بريد القاهرة…
* **قسم الخرايط والإحصا** : فيشمل على خرايط ورسومات بيانية و إحصائية تظهر تطور اعمال المصلحة من مراسلات مسجلة وعادية وحوالات داخلية وخارجية وطرود …
* **قسم النقل** : يشمل على نماذج لوسايل نقل البريد قديمة وحديثة من عربات خشب وحديد وموتوسيكلات وسكة حديد وبواخر لنقل البريد…
* **قسم الطوابع** : فيشمل على مجموعات من الطوابع المصرية والأجنبية و إكليشهات وقوالب و ألواح لصنع طوابع ، كمان مجموعة من نماذج خطوات العمل فى صنع طوابع البريد بمصلحة المساحة .. كما يضم تصنيف فريداً لمجموعات الطوابع لكل من البريد الاوروبى والبريد الافريقى والبريد الاسيوى والبريد الامريكى والبريد الأسترالى …
* **قسم البريد الجوى** : فيشمل على نماذج مختلفة من الحمام الزاجل ونماذج لبعض الطيارات مهداه من شركة الطرق الجوية الامبراطورية و شركة خطوط الطيران النيديرلاندية ، ونموذج لأول خطاب ورد لاسكندرية من لندن فى 17 اغسطس سنة 1929 ، و أول خطاب بالبريد الجوى بعت الى كراتشى من البريد المصرى بالخط الجوى بين القطر المصرى و الهند ..
* **القسم الاجنبى** : ويشمل على مجموعة صور لمبانى ومتاحف بعض الإدارات البريدية الاجنبية ، وبعض الادوات المستخدمة بتلك الإدارات .

سيتم انشاء احدث متحف مطور للبريد فى المنطقة بالمبنى الرئيسى للبريد المصرى بالقرية الذكية

## شوف
متحف البريد المصرى 

تصنيف:معالم القاهرة
تصنيف:متاحف
تصنيف:متاحف مصر
تصنيف:القاهرة
تصنيف:مبانى القاهرة
لادينيه

thumb|400px|اهمية الدين فى العالم (كل ما الاهميه بتزيد اللون الاحمر بيبقا اغمق)

ال**لادينيه** انجليزى:  irreligion هو اتجاه فكرى فلسفى بيرفض الاعتراف بمرجعيه دينيه فى حياة الانسان و بيؤمن ان الانسان هو اللى بيحدد حياته و حاضره و مستقبله بافعاله و تصرفاته بدون وصايه من دين او الالتزام بشريعه دينيه معينه , و بتشوف ان النصوص الدينيه او الكتب المقدسه عباره عن نص بشرى مش مقدس ولا حاجه مع ان ممكن يكون فيه كلام مفيد للانسان. اللادينيين بيؤمنوا ببشريه الاديان بغض النظر عن الاقتناع بوجود إله واحد او كزا اله خلقو الكون وللا لأ. حسب كلام كتاب اللادينيه للروكو كابورالى و انطونيو جروميلى اللى اتطبع فى سنة 1971 " ان اللادينى هو الانسان اللى مش بيمتلك ايمان بوجود خالق اعظم و فى نفس الوقت مش مقتنع بعدم وجود الخالق" يعنى ان اللادينيين بيتصنفو فى النص ما بين المؤمنين بالاديان و الملحدين. اللادينيين ساعات بيتصنفو علا انهم ملحديين شويه.

## انواع اللادينيه
تصغير|400x400بك
الادينيين ممكن يتصنفوا تلات اقسام اللى هما:
*  الاهيه او دييزم انجليزى: Deism : بتؤمن ان فيه اله خلق الكون او الهه خلقو الكون و ان الموضوع دا ممكن الواحد يستنتجه بالعقل و مراقبه و دراسه العالم الطبيعى من غير ما يتبع دين. معظم الالاهيين بيرفضو فكرة التدخل الإلاهى فى حياة الانسان زى المعجزات و الوحى
* لاادريه انجليزى: Agnosticism): بتؤمن ببشرية الاديان و انها من تأليف ناس مش من عند إلاه, بس مش بيتكلمو عن فكره وجود إلاه وللا لأ, عشان حسب كلامهم مفيش ادله اكيده تقدر تنفى او تأكد الموضوع بشكل واضح
*  لاالهيه او  الحاد  Atheism  مقتنعين بعدم وجود اله او الهه  او اى حاجه خارقه للطبيعه

## اسباب اللادينيه
اسباب اللادينيه ممكن تختلف من واحد للتانى بس الاكتريه بتقول:
* لو اله عايز الناس تؤمن بدين معين كان عمل الدين من بداية خلق الناس مش من بعد الاف السنين 
*لو اله عايز الناس تؤمن بدين معين كان اعلنه لكل الناس  مش لواحد بس بيدعى انه بيكلمه
*  كتب الاديان من تأليف ناس لان لو كانت من عند اله كانت نزلت مكتوبه جاهزه مره واحده مش علا مراحل و كانت نزلت بطريقه علنيه تبين انها من عند اله مش بطريقه سريه و كانت نزلت مكتوبه بكزا لغه مش  شفويه بلغه واحده لواحد بس
* بتوع الاديان بيستغلو الاديان عشان يسيطرو علا الناس و يتحكمو فى الناس و يستغلو الناس و يعذبو الناس و يعملو اللى هم عايزينه تحت حجه ان دا كلام و اوامر الإله اللى خلقهم
* الدين كلام مش علمى لإن مش ممكن اثباته بتجارب علميه مش مجرد كلام يعنى مفيش دليل ان دين صح
* الاديان و المعجزات تخاربف و اشاعات ناس الفوها و ناس صدقوها و رددوها من غير ما يشوفوها و يتأكدو منها
* فيه كلام فى الاديان عكس بعضه
* فيه اساطير كتيره متشابهه مع كتب الاديان
* الإله اللى خلق العقل مش ممكن يعمل دين فيه كلام ضد العقل اللى خلقه
* بعض الاديان بتعذب الناس بحاجات همجيه زى ختان الاولاد بس او ختان الاولاد و البنات رغم ان مش معقول اله يخلق حته حساسه و فبها دم فى كل الناس و يؤنر ببترها 
*  بعض الاديان بتعذب الناس بعقوبات رهيبه علا حاجات من حقوق الانسان زى عدم الايمان  او عدم تغطية الشعر 
* بعض الاديان بتعذب الناس بعقوبات همجيه استحاله اله طيب يؤمر بيها
* بعض الاديان بتعذب الناس بطقوس زى الصوم و  الإله مش بيستفيد حاجه من تعذيب الناس بطقوس الاديان زى الصوم 
* بعض الاديان بتعذب البنات و الستات باجبارهم علا  ختان همجى و تغطية الشعر و الوش و السماح بان راجل يتجوز كزا واحده

## شوف كمان
*لاادريه
* دييزم
* الحاد

## مصادر

لادينيه
تصنيف:اديان
المتحف المصرى الكبير

thumb|قناع توت عنخ امون
**المتحف المصرى الكبير** - بالانجليزى: *The Grand Egyptian Museum* ، بالفرنسى: *Grand Musée égyptien* - ، هو متحف ضخم ابتدا البناء فيه فى مصر سنة 2002 و كان مفترض أن ينتهى بناؤه سنة 2012 لكن ظروف البلاد أجلت اكتمال بناء المتحف لسنة 2018. موقع المتحف فى منطقة الاهرامات فى الجيزه و يقال انه بعد ما يخلص بنائه، ها يكون تحفه معماريه ضخمه واكبر و اعظم متحف فى العالم . الرئيس الأسبق حسنى مبارك وضع حجر اساس المتحف سنة 2002 ، و فى مايو 2010 خلصت المرحله التانيه من بنائه.

المتحف لن يكون معرض للآثار بس،لكن سيحتوى كمان على مركز لترميم الاثار من اكبر مراكز ترميم الاثار فى العالم ، و صالات للمحاضرات ، و مخازن متحفيه علميه.

سيحتوى المتحف على أهم اثار مصر ومنها كنوز توت عنخ امون اللى هاتكون بجوار نموذج لمقبرته بالشكل اللتى كانت عليه وقت اكتشافها فى وادى الملوك فى الاقصر. و هايتم نقل مراكب الشمس من جوار هرم خوفو الى المتحف.

## مساحة المتحف و تكلفته
يقام المتحف على مساحة 117 فدان بالاضافة الى مبانى العرض مساحتها 4.000 متر مربع و يستوعب 5 مليون زائر بالاضافة الى مبانى الخدمات التجاريه و الترفيهيه و مركز ترميم الاثار و جنينة متحفيه تزرع فيها اشجار مصر القديمه و مدرسة لتعليم الأطفال فن التحنيط و الرسومات الفرعونية. ومن المقرر ان يضم المتحف حوالى 100 الف قطعة اثار. وتقدر تكاليف اقامة المتحف حوالى 800 مليون دولار.

## نقل تمثال رمسيس التانى
فى اغسطس 2006 تم نقل تمثال رمسيس التانى من مكانه القديم فى ميدان رمسيس فى القاهره لوضعه امام المتحف المصرى الكبير.

## لينكات خارجيه
* افتتاح أولى مراحل حلم المتحف الكبير 
* الموقع الرسمى للمتحف
* المتحف المصرى الجديد اكبر متاحف العالم

تصنيف:متاحف
تصنيف:متاحف مصر
حزب العمل الاشتراكى الديموقراطى الروسى

تصغير|200بك|يسار
**حزب العمل الاشتراكى الديموقراطى الروسى** او حزب العمال الاشتراكى الديموقراطى الروسى, كان حزب اشتراكيه ثوريه ائسس سنة 1898 بهدف انه يجمع كل المنظمات الثوريه الموجوده وقتها . بس حصلت مشاكل كبيره فى الحزب و خناق بين قيادته و اتسبب دا فى انقسام الحزب لحزبيين فى سن 1903 حزب البلاشفه (الاكتريه) مع فلاديمير لينين و سموا احزب بعد كدا الحزب الشيوعى السوفييتى و ناس مع يوليوس مارتوف زعيم المناشفه, اللى خسرو و اترمى عدد منهم فى السجون.

تصنيف:تاريخ الاتحاد السوفييتى
ماركسيه-لينينيه

[تصغير|يسار|علم بيجمع صور [كارل ماركس|ماركس و انجلز و لينين]]

**الماركسيه-اللينينيه** دا تيار تبع الايديولوجيا الشيوعيه بتعتبر مزيج من افكار كارل ماركس و لينين.
وبالتحديد بتعتبر عن افكار لينين و فهمه للماركسيه. بقت الايديولوجيا الاساسيه للشيوعيه الامميه, جوزيف ستالين كان اول واحد يستخدم المصطلح دا فى كتابه (اسئلة حول الللينينه). بتعتبر الرؤيه و الايديولوجيا لاغلب الاحزاب الشيوعيه دلوقتى, و اللى طبقها الاتحاد السوفييتى. الماركسيه-لينينيه بتقول ان ممكن الشيوعيه تتعمل عن طريق برنامج تصنيعى و اجتماعى كبير حيساعد على تطور الدوله و الشيوعيه و بنظام انتخابات و قياده حزبيه ماشى على نظام الديموقراطيه مركزيه.

تصنيف:مصطلحات سياسيه
تصنيف:شيوعيه
المانيفيستو الشيوعى

thumb|left|200px|البيان الشيوعى "المانيفيستو الشيوعى".

البيان الشيوعى او **المانيفيستو الشيوعى**, بيان الحزب الشيوعى, كتاب الفه كارل ماركس و فريدريك انجلز. اتطبع اول نسخه منه فى 21 فبراير 1848, بيعتبر من اشهر الكتب السياسيه و من اهم الكتب للشيوعيه. الكتاب بيشرح معنى الشيوعيه و افكرها و اختلافها عن الاشتراكيه و الصراع الطبقى التاريخى و دلوقتى و المستقبل, و مشاكل الراسماليه.

## شوف كمان
* يا عمال العالم اتحدو !
* شيوعيه
* ماركسيه

تصنيف:اشتراكيه
تصنيف:شيوعيه
تصنيف:ماركسيه
تصنيف:كتب
متحف ام كلثوم

left|ام كلثوم|250 px|thumb
**متحف ام كلثوم** مساحته 250 متر2, و هوا واحد من المبانى فى قصر المانسترلى. اتفتح رسمى يوم 28 ديسمبر 2001.

## محتويات المتحف
* ڤاترينه ب فيها  النظاره المشهوره لام كلثوم و هيا مطعمه بالماس حر, و ڤاترينه تانيه بيها البروش اللى كان على فساتينها فى اغلب اغانيها, و هوا على شكل هلال و متطعم بالالماس الحر
* دولاب زجاج للهدوم فيه تمن فساتين فى حاله جيده و لابحه طويله لتوضيح ترتيب كل فستان .غنت بيه فى الافلام و الحفلات و الفستان السابع فى العرض متطعم باكمله باللؤلؤ الحر
* پانوراما الصور لاهم اللقطات لام كلثوم وقت تصويرها لاشهر افلامها فى السينماالمصريه, و البطل بجنبها فى الصور و اشهر الافلام دنانير , *سلامه*, *وداد*, *فاطمه*, *عايده*
* ڤاترينه فيها اهم الاوسمه و النياشين اللى حصلت عليها ام كلثوم فى حياتها:
** قلادة النيل من الرئيس جمال عبد الناصر
** وسام الارز الوطنى من لبنان من الطبقه الاولى
** وسام الاستحقاق السورى
** وسام الكفاءه الفكريه من المغرب
** وسام الامتياز الپاكستانى
** وسام نقابه الموسيقيين اللبنانيين
** وسام نوط الجمهوريه التونسيه
** وسام وقلاده الاستحقاق من مصر
** ميداليه اسبوع تسليح القوات المسلحه المصريه سنه 1955
** مفتاح مدينه طنطا
* جهاز جرامافون كبير و فوق مكبر صوت, اهدته شركه **هيزماستر ڤويس**لام كلثوم , و الشركه سجلت 15 اسطوانه من الاسطوانات النادره لاهم اغانى ام كلثوم و موجوده فى المتحف 12 اسطوانه من الاسطوانات
* ڤاترينه فيها حقائب ايد واحذيه لام كلثوم مصنوعه من جلد التمساح او الجلد الطبيعى, و كمان مجموعه صور تذكاريه على الحائط
* قاعه بيها دواليب عرض كثيره, و ابرز ما فيها ميكروفون مهدى ليها من الاذاعه المصريه كانت تغنىام كلثوم اغانيه افى الراديو
* كمان اكتر من ڤاترينه بيها اغانى مكتوبه بخط اليد لمؤلفيها منها مثلا: ليلى و نهارى لعبد الفتاح مصطفى و انت عمرى لاحمد شفيق كامل. و دى ليلتى جورج جرداق, والحب كده محمود بيرم التونسى و احمد رامى
* مكتبه ب فيها  100 مجلد من الجرانيل المصريه اللى نشرت عنها و المجلات من سنه 1924 الى سنة 2000. موجود كمان عدد كبير من رسايل الماجستير لكتير من الدارسين فى قسم الغناء فى اكاديميه الفنون و معهد المزيكا العربيه.
* قاعه عرض سينما: بيعرض فى القاعه فيلم تسجيلى لام كلثوم من انتاج صندوق التنميه الثقافيه بيتضمن مقتطفات من قصة حياتها بالاضافه لاجزاء من افلامها السته و حفلاتها فى مصر و الوطن العربى و بيختتم بجنازه ام كلثوم و مده الفيلم 26 دقيقه. و هو مترجم باللغتين الانجليزيه و الفرنسيه
## لينكات برانيه

## مصادر

تصنيف:ام كلثوم
تصنيف:متاحف مصر
التجريبيه

**التجريبيه** او امبريسيزم (باللاتينى: experientia - بمعنى الخبره; انجليزى: Empiricism) دا توجه فلسفى بيؤمن ان المعرفه بتيجى بشكل رئيسى عن طريق الحواس و الخبره و التجربه, و بينكروا ان الانسان مولود بكميه بسيطه من المعرفه. التجريبيه عكس العقلانيه.

## فلاسفه تجريبيين
* جون لوك (مؤسس المدرسه التجريبيه)
* ديفيد هيوم

## لينكات برانيه
* 

## مصادر

تصنيف:فلسفه
اقصى اليسار

تصغير|200بك|يسار
*'اقصى اليسار* او اليسار المتطرف مصطلح سياسى بيتقال على تيارات و احزاب سياسيه و اللى عندهم ايديولوجيا بتتصنف فى السياسه كاقصى اليسار زى الشيوعيه بمدارسها و انصار الاناركيه و الماركسيه و الاشتراكيه الثوريه. . بس التيارات اقصى اليسار , عكس بقيه تيار اليساريه, بتبقى متطرفه فى افكرها و مستعجليين للتغير جامد و غالبا بيشجعوا فكره الثوره او الانقلاب لتطبيق اللى شايفينه صح على الواقع.

## اقصى اليمين و اقصى اليسار

بعد ما اتحكم اقصى اليمين فى سياسه الدول او الحكام, ظهرت كرد فعل على الافكار دى تيارات اقصى اليسار و تيارات يساريه اللى بتدعى لحرية التعبير والرأى و ان كل الناس متساويين بعكس الاحزاب اليمينيه بتنادى بفرض سيطره و تمكين جهة او شخص او فكره معينه على نظام الحكم والمجتمع. الثوره الفرنساويه بكل احداثها بتعتبر من ردود الفعل على زهق الناس و تعبهم من افكار اقصى اليمين اللى بتتسلط على افكارهم وحياتهم.

## جامعات و شخصيات بتتصنف على اقصى اليسار

* الشيوعيه بمدارسها و مذاهبها
* الماركسيه و التيارات اللى طلعها منها
* انواع من الاشتراكيه
* اناركيه
* الجاكوبين
* روبسبير
* جان بول مارات
* جيفارا

تصنيف:مصطلحات سياسيه
تصنيف:سياسه
تصنيف:فلسفه سياسيه
تصنيف:شيوعيه
ادب دنماركى

250px|left
**الادب الدنماركى** بتعتبر اول مراحله الفتره مابين القرنين تلاتاشر و ستاشر اللى فيها ظهرت مجموعات الاساطير و الكتابات و المسرحيات الدينيه . و بيعتبر الشعرا اندريس اريبو Anders Arreboو توماس كينجو Thomas Kingo ابرز كتاب عصر النهضه ، و بيعتبر لودفيج هولبرج Ludvig Holberg ابو الادب الدنماركى.

فى القرن التسعتاشر كان من ابرز الكتاب فى الدنمارك الناقد و الكاتب المسرحى " لودڤيج هايبرج " و ادم اولنشليجر Adam Oehlenschläger، و الكاتب و المربى نيكولاى فريدريك سفرين جرونتفيج Nikolaj Frederik Severin Grundtvig ، و الكاتب الفلسفى و الدينى سورن كيرجارد Søren Kierkegaard ، و بيعتبر هانز كريستيان اندرسن Hans Christian Andersen اعظم و اشهر ادبا الدنمارك. و من ادبا اواخر القرن تسعتاشر و بداية القرن العشرين چيورج براندس Georg Brandes و الروائيين دراخما ، و ياكوبسان ، و يوهانس يورجنسن.

فى القرن العشرين اشتهر الكتاب المسرحيين كييل ابيل (1901-1960) و كاى مونك ( 1898-1944) و الروائيين اندرسن نيكسو ( 1869-1954) و يوهانس ينسين (1873-1950) و

الادب الدنماركى المعاصر متنوع لكن بيهتم بالذات بالمشاكل الاجتماعيه و الاقتصاديه.

ادب دنماركى
تصنيف:ادب
تصنيف:دنمارك
بلشڤيك

[thumb|250px|واحد من اجتماعات [الحزب الشيوعى السوفييتى|الحزب البلشڤى. لينين قاعد فى يمين الصوره.]]

**البلاشڤه ** او البلشڤيك ( большеви́к;  Bolshevik, معناها *الاكتريه*) كانو فى الاساس اعضاء فى حزب الشغل الاشتراكى الديموقراطى الروسى بس انفصلو فى سنة 1903. بعد اختلافات داخليه بين اعضاء الحزب اللى عاوزين التغير السلمى و بين اللى عاوزين تغير ثورى, اكتريه اعضاء الحزب كانو عاوزين تغير ثورى و كانو البلاشڤه (اكتريه) و اللى كان بيدور عن حل سلمى كانو اقليه مناشڤه , مشى اغلب الحزب مع لينين و اللى كان زعيم للحزب البلشفى.

البلاشڤه مع البلاشڤه عملو بالثوره البلشڤيه على الحكومه المؤقته و اللى مسكت بزمام الحكم بعد الثوره الروسيه. جوزيف ستالين فى سنة 1952 اعلن ان مفيش مناشڤه (اقليه فى الحزب الشغل الاشتراكى الديموقراطى) عشان يبقى فيه بلاشڤه من اصله, احنا شيوعيين و غير الاسم الحزب و بقى الحزب الشيوعى السوفييتى و بقى الاسم دا بيتسمى على الشيوعيين اللى كانو فى وقت, او شاركو فى الثوره البلشڤيه و الحرب الاهليه الروسيه.

تصنيف:تاريخ الاتحاد السوفييتى
تصنيف:شيوعيه
مينشيفيك

تصغير|200بك|يسار
**مينشيڤيك** او &nbsp;*مناشڤه* ( меньшевик, ;  Menshevik) معناها ”اقليه“, كانوا فى الاصل اعضاء فى حزب العمل الاشتراكى الديموقراطى الروسى بس الحزب انشق فى سنة 1903 ما بين جهه بتئييد الحل الثورى و وقفوا مع لينين اللى هما البلاشڤه و دول كانوا اكثريه ضد افكار المناشڤه (الاقليه) اللى بيئيدوا الحل السلمى و وقفوا مع يوليوس مارتوڤ.

تصنيف:تاريخ الاتحاد السوفييتى
سليم الاول

150px|center

thumb|180px|السلطان سليم الاول

**السلطان سليم الاول** ( Selim I Yavuz، *الشجاع*) (اتولد: يوم 10 اكتوبر 1465 – مات: يوم 22 سبتمبر،1520) كان سلطان الامبراطوريه العثمانيه بين 1512 - 1520، فى عهده احتل العثمانيين بلاد الشام و الحجاز و مصر و ضموها لامبرطوريتهم. و كان اول سلطان عثمانى إدا نفسه لقب الخليفه .

وصل سليم الاول لعرش السلطنه سنة 1512 بعد صراعات مع اخوه و مع ابوه بايزيد التانى و اللى نجح فيها انه يقضى على كل المنافسين المحتلمين ليه على العرش و ماخلاش غير ابنه و ولى عهده سليمان. بعد ما ثبت رجليه فى الحكم اتجه سليم الاول ناحية الشرق تجاه الامبراطوريه الصفويه الجديده بزعامة اسماعيل الاول اللى كان بيشكل تهديد عسكرى و سياسى و عقائدى شيعى على العثمانيين بمذهبهم السنى.

## حملاته فى الاناضول و العراق
ابتدا سليم الاول حملاته بالقضاء على ثورة القيزيلباش فى الاناضول (قبايل توركمانيه مذهبها شيعى و مواليه للصفويين) و شن بعديها حمله ضخمه على اسماعيل الاول و هزمه فيها هزيمه كبيره اتعرفت باسم معركة تشالديران على الضفه الشرقيه بتاعة نهر الفرات يوم 23 اغسطس سنة 1514.بعد ما خلص سليم من تهديد الصفويين دور وشه ناحية الاكراد و القبايل التوركمانيه فى منطقة الاناضول و اخضعهم هما كمان للامبراطوريه العثمانيه.

## بداية الصراع مع المماليك
استمر سليم الاول فى توسعاته لحد ما هجم على امارة ذو القدر فى منطقة البيستان (فى جنوب توركيا دلوقتى)، امارة ذو القدر كان قريبه من الدوله المملوكيه و كا بيعتبرها سلاطين المماليك محميه تابعه ليهم و من هنا ابتدا الصراع الفعلى ما بين العثمانيين و المماليك سلاطين مصر و الشام.
## غزو مصر و الشام
اتقدم سليم ا\ل بجيشه فى سوريا و قابل المماليك و هزمهم يوم 24 اغسطس 1516 فى موقعة مرج دابق (شمال حلب) و استمر فى هجومه لحد اما وصل القاهره و حارب اخر سلاطين المماليك طومان باى و هزمه فى 22 يناير 1517 فى موقعة الريدانيه (جنب العباسيه، القاهره). و بكدا قدر سليم الاول يضم سوريا و فلسطين و مصر للحكم العثمانى.

## مصادر
* "Selim I." Encyclopædia Britannica. Deluxe Edition. Chicago: Encyclopædia Britannica, 2008

## شوف
* سلاطين الدولة العثمانية
* ليستة خلفاء المسلمين

تصنيف:مواليد 1465
تصنيف:وفيات 1520
عثمانيه
تصنيف:عثمانيين
محمد الرميحى

**محمد الرميحى** ده استاذ فى جامعة الكويت و هو كمان دلوقتى رئيس تحرير جورنال اوان اللى تصدر فى الكويت يوميا و هو كمان مؤلف عدد كبير من الكتب الكثيرة عن الخليج و الكويت و كمان هو رئيس تحرير مجلة العربى اللى بتصدر فى الكويت من زمان كان اول اثنين رؤساء تحرير ليها مصريين الدكتور احمد زكى و الاستاذ احمد بهاء الدين 

تصنيف:ناس
عصر العقلانيه

تصغير|200بك|يسار
**عصر العقلانيه** (*Age of Reason*) مصطلح بيعبر للقرن السبعتاشر فى الفلسفه الاوروبيه و بيعتبر جزء من عصر التنوير. فى الفلسفه الغربيه ابتدى عصر العقلانيه فى القرن السبعتاشر مع اعمال رينيه ديكارت و جاليليو جاليلى قبلها و غيرهم كل دول شاركو انهم يعملو نظم موحده لنظريه المعرفه و ال ميتافيزيكا و المنطق و الاخلاق و التيارات السياسيه. ايمانويل كانط قسم الفلاسفه اللى سبقوه فى عصر التنوير لمدرستين اساسيتين العقلانيين و التجريبيين , الصراع بين المدرستيين دول عباره عن فروق بتبالغ فى التبسيط , مع انهم متفقين فى اهميه العقل فى اساس اى المعرفه.

تصنيف:القرن السبعتاشر
تصنيف:التنوير
كوبرى ستانلى

تصغير|كوبري ستانلي
**كوبرى ستانلى  Stanley**  ، هو كوبرى اتبنا لتحسين سيولة المرور علا كورنيش اسكندريه فى منطقة ستانلى فى شرق اسكندريه ، طوله 276 متر و عرضه 30 متر. بيعدى الكوبرى المبنى علا طراز و الوان قصر المنتزه فوق البحر اودام پلاچ ستانلى.

## مصادر
كبارى مصر

تصنيف:اسكندريه
تصنيف:كبارى مصر
كوبرى الفردان

**كوبرى الفردان** كوبرى معدنى متحرك للسكه الحديد بيعدى فوق قناة السويس شمال الاسماعيليه ب11كم فى مصر، طوله 340 متر و طوله الكلى 4 كم وعرضه من جوه 10.2 متر. موجود فى النص خط للسكة الحديد ، و على الجنبين سكه مسفلته بعرض 3 متر لتعدية الاوتوموبيلات و الكاميون.

## شوف
كبارى مصر
## وصلات برانيه
* موقع هياكل
يقع كوبرى الفردان عند علامة الكيلومتر 65 بترقيم قناة السويس

ملف:El_Ferdan_Railway_Bridge.jpg


فردان
بات فى بطن سبع

## المثل
بات فى بطن سبع و لا تبات فى بطن بنى ادم
## نوع المثل
تحذير من غدر الانسان
## معنى المثل
يعنى كون آمن من السبع و ماتأمنش للانسان. و هو مبالغه فى وصف الانسان بالغدر.
## قصه المثل
مش معروف
## امثال مضاده

تصنيف:امثال شعبيه
تصنيف:امثال شعبيه حرف ب
بات كلب و اصبح سبع

## المثل
بات كلب و اصبح سبع
## نوع المثل
تفضيل الشغل عن الحوجه للناس.
## معنى المثل
يعنى اتحمل ذل الشغل فتبقى محترم بين الناس بعدم حوجتك ليهم. بيتضرب فى تفضيل ذل الشغل عن ذل الحوجه و السؤال
## قصه المثل
مش معروف
## امثال مضاده

تصنيف:امثال شعبيه
تصنيف:امثال شعبيه حرف ب
بات مغلوب

## المثل
بات مغلوب و لا تبات غالب
## نوع المثل
البعد عن المشاكل و النزاعات.
## معنى المثل
يعنى اتجنب النزاعات و فضل انك تكون مغلوب عن الدخول فى مشاكل ، كتواضع و كبت للنفس.
## قصه المثل
مش معروف
## امثال مضاده

تصنيف:امثال شعبيه
تصنيف:امثال شعبيه حرف ب
البحر يوفى من قيراط

## المثل
البحر يوفى من قيراط

## نوع المثل

عدم التهوين بحاجه صغيره نافعه.

## معني المثل
البحر هنا هو النيل. وفاءالنيل ما بيتمش الا لما يوصل لحد معين فى المقياس و ما بيوصلهوش غير بالقيراط الاخير.

## قصه المثل
مش معروف

## امثال مشابهه
* البحر يعوز الزياده

تصنيف:امثال شعبيه
تصنيف:امثال شعبيه حرف ب
بخمسه بصل

## المثل
بخمسه بصل بصل بخمسه
## نوع المثل
حاجتين بيوصلو لنفس النتيجه.
## معنى المثل
الخمسه كانت زمان فلوس نحاس فى مصر. المعنى هنا ان ده زى ده بيوصلو لنفس النتيجه ، فالمعنى واحد لو قلنا " بخمسه بصل " او " بصل بخمسه " .
## قصه المثل
مش معروف

تصنيف:امثال شعبيه
تصنيف:امثال شعبيه حرف ب
بدال ماتغشه

## المثل
بدال ماتغشه قول له فى وشه

## معني المثل
يعنى واجه الشخص بالحقيقه و لو كانت مره و مؤلمه ليه لإن اخفائها عنه غش ممكن يسبب ضرر ، فسكوتك ممكن يخليه يتمادى فيضر او يتضر.

## قصه المثل
مش معروف

## امثال مشابهه
* قول له فى وشه ولا تغشه

تصنيف:امثال شعبيه
تصنيف:امثال شعبيه حرف ب
بدال اللحمه و البتنجان

## المثل
بدال اللحمه و البتنجان هات لك قميص ياعريان.

## نوع المثل
الاهتمام بالأهم و المظهر الخارجى ، و سؤ التدبير.

## معني المثل
يعنى الناس بيشوفو منك اللى ظاهر منك مش المستخبى فإهتم باللى بيشوفوه الناس. بيتضرب فى اللى بيدبر شئونه بطريقه وحشه
* *[[إختار اللى يعجبك وإلبس اللى الناس عايزاه]]*

## قصه المثل
مش معروف

## امثال مشابهه
* بدال لحمتك و قلقاسك هات لك شد على راسك
* أقرع ونزهي والنزهي يعني نزاهه وشياكه

تصنيف:امثال شعبيه
تصنيف:امثال شعبيه حرف ب
بدال لحمتك و قلقاسك

## المثل
بدال لحمتك و قلقاسك هات لك شد على راسك.

## نوع المثل
الاهتمام بالأهم و سؤ التدبير.

## معنى المثل
الشد هو الحاجه اللى بتتشد ع الراس يعنى تتلف زى العمامه. يعنى الناس بيشوفو منك اللى ظاهر منك مش المستخبى فإهتم باللى بيشوفوه الناس. بيتضرب فى اللى بيدبر شئونه بطريقه وحشه.

## قصه المثل
مش معروف

## امثال مشابهه
* بدال اللحمه و البتنجان هات لك قميص ياعريان

تصنيف:امثال شعبيه
تصنيف:امثال شعبيه حرف ب
البحر مايتعكرش من ترعه

## المثل
البحر مايتعكرش من ترعه
## نوع المثل
تهوين من تطاول شخص وضيع.
## معنا المثل
البحر معناه هنا النهر . اتعكر مزاجه يعنى زعلان و غضبان. المعنا ان الشخص العظيم اكبر من انه يزعل من كلام شخص وضيع منحط زى ما النهر ما بيتأثرش بترعه عكره.
## قصه المثل
مش معروف

تصنيف:امثال شعبيه
تصنيف:امثال شعبيه حرف ب
البحر يعوز الزياده

## المثل
**البحر يحب الزياده**

## نوع المثل

البحر يحب الزياده وهي كناية عن **الطمع** وأخذ أكتر من اللازم

## معني المثل
يعنى كل كتير محتاج القليل و من غير القليل الحاجه ماتبقاش كتيره.

## قصه المثل
مش معروف

## امثال مشابهه
* البحر يوفى من قيراط
* ده يوديك البحر ترجع عطشان بتتقال علي حد **أدارجي** والادارجي شخص مفتح.

تصنيف:امثال شعبيه
تصنيف:امثال شعبيه حرف ب
بدال ماتقعد و تتجسطن

## المثل
بدال ماتقعد و تتجسطن اكلم و اتوسطن.
## نوع المثل
المشاركه
## معنى المثل
تتجسطن يعنى قاعد مجعوص و ساند ضهرك فى برود و تكبر . يعنى بدل ماانت قاعد و ما بتتكلمش زى الابكم من برودك و تكبرك احسن اتوسط فى قعدتك و اتكلم و قول رأيك فيظهر فضلك و علمك بدل قعدتك اللى ع الفاضى اللى بتبين جهلك.
## قصه المثل
مش معروف
## امثال مشابهه
* *[[نام وارتاح يأتيك النجاح]]* وده بيقوله كل طالب فاشل وكسلان يذاكر دروسه و يرد ويقول *[[خذ الصفر ولا تبالى فان الصفر من شيم الرجال]]* والشيم هى الصفات

تصنيف:امثال شعبيه
تصنيف:امثال شعبيه حرف ب
الكليه الاكليريكيه

**الكليه الاكليريكيه** او الكلية الاكليريكية اللاهوتية القبطية الارثوذكسية Coptic Orthodox Theological College هو معهد دينى فى القاهره فى مصر لتخريج قساوسه وكهنه للمسيحيين الاقباط الأرتودوكس . اتأسست الكليه الاكليريكيه سنه 1892 و كان اول مدير ليها هو يوسف بك منقريوس و بعده اتعين مكانه الاستاذ حبيب جرجس و بعده القمص ابراهيم عطيه. الكليه ليها فروع فى اسكندريه و مدن مصريه تانيه و ليها فروع فى بلاد بره مصر.
## الكلية الإكليركية

تم إحياء المدرسة اللاهوتية لمدرسة الإسكندرية المسيحية (الكلية الإكليركية) سنة 1893 م. واليوم عندها مبانٍ جامعية فى الإسكندرية، والقاهرة، ونيوجيرسي، ولوس أنجلوس، يدرس بيها المُرَشَّحون لنوال سِرّ الكهنوت، والرجال والستات المؤهلون الكتير من العلوم المسيحية كاللاهوت والتاريخ واللغة القبطية والفن القبطى.. و الترنيم والأيقنة (صنع الأيقونات) والموسيقى وصنع الأنسجة.

### حبيب جرجس
جمع حبيب جرجس الأموال من مصادر كثيرة منها أنه أقنع عجوزا من جيرانه اسمها خرستا جرجس فأوقفت 6 أفدنه للاكليريكيه و 3 أفدنه للجمعية الخيرية, كما قام بشراء اشترى نحو 365 فدانا بالمنيا للاكليريكيه وقام كمان بشراء البيوت المحيطة بيها لحد بقت المساحة 5399 مترا مربعا، وهكذا استطاع البابا كيرلس الخامس أن يبنى ويفتح الاكليريكيه يوم 29 \11\1893 م (وهو فى نفس السنه اللى رجع من منفاه فى دير البراموس) وتقدم حبيب جرجس وطلب أن يكون طالبا فى الكلية فوافق البابا, و دخل حبيب جرجس فى أول دفعه.
وقد قام الأقباط إنشاءالمدارس القبطية والكليه الاكليريكيه قبل ما تنشأ الحكومة المدارس العامة أو تنشئ أول جامعة أهليه مصرية بخمسه عشر عاما لان أول جامعة أهليه مصرية أنشات سنة 1908 م.

### فروع الكلية الإكليريكية
أمتد نشاط الكلية الإكليريكية فى عهد قداسة البابا شنودة التالت ب أنه بقت ليها فروع فى : فى داخل مصر.. الإسكندرية، طنطا، أسيوط(دير المحرق)، شبين الكوم، المنيا، البلينا، الدير المحرق.

في خارج مصر.. سيدنى باوستراليا، جيرسى سيتى، لوس أنجيلوس بأمريكا, ستيفينج بريطانيا 

## شوف كمان
* الحضاره القبطيه
## مصادر

تصنيف:الكنيسه المصريه
الاكليريكيه

thumb|Clement of Alexandria (c. 150–211/216).
**الكليه الاكليريكيه** لتخريج قساوسه وكهنه المسيحيين الأقباط الأرثودكس. اتأسست الاكليريكية سنة 1892 و كان أول مدير ليها يوسف بك منقريوس واتعين بعده الأستاذ حبيب جرجس أستاذ ومدير ليها و جه بعده القمص ابراهيم عطية.

## العلوم اللى تدرس فى الاكليريكية
* اللاهوت
* التاريخ
* اللغه القبطيه
* الفن القبطى
* الأيقنة (صنع الأيقونات)
* المزيكا والالحان القبطيه
* صنع الأنسجة

## فروع جوه مصر
* اسكندرية
* القاهرة
* طنطا
* شبين الكوم
* المنيا
* البلينا
* الدير المحرق
* شبرا الخيمة

## فروع بره مصر
* سيدنى باوستراليا
* جيرسى سيتى
* لوس أنجيلوس بأمريكا
* ستيفينج بريطانيا

تصنيف:مسيحيه
مقر بابا اسكندريه للمصريين الاورتودوكس

left|200px|thumb
**المقر البابوى** هو مقر الكرسى البطريركى او الباباوى لالكنيسه القبطيه الارثوذكسيه يستقر فيه البطريرك القبطى
* المقر الأصلى للكرسى المرقسى هو مدينة اسكندرية
* اتنقل مقر الكرسى للالكنيسه المعلقه بمصر القديمة فى عهد البابا خريستوذولوس 66 (1040 - 1077) من القرن الحداشر اللى مع المتحف القبطى فى حصن بابليون فى شارع مار جرجس بمصر القديمة.
* اتنقل المقر لكنيسة القديس مرقوريوس أبى سيفين، بشارع عمرو بمصر القديمة.
* اتنقل المقر لكنيسة السيدة العذراء بحارة زويلة من القرن الاربعتاعشر (بشارع بورسعيد) .
* اتنقل الكرسى لكنيسة السيدة العذراء حارة الروم - قسم الدرب الاحمر. من سنة 1660 لغاية سنة 1800.
* اتنقلت البطرياركيه للكنيسه المرقسيه بمنطقه فم الخليج - بالقاهره.
* و فى سنة 1799 اتنقل للأزبكية بالكنيسة المرقسية بكلوت بك لغاية سنة 1964.
* و فى 1964 و فى عهد البابا كيرلس السادس اتبنت الكاتدرائيه الحاليه كاتدرائية القديس مرقس القبطية الأرثوذكسية والموجوده بمنطقه ديرالانبا رويس بالعباسيه اللى فيهادلوقتى المقر البابوى.
## شوف كمان
* الكنايس القبطيه فى مصر

تصنيف:الكنيسه المصريه
معركة اكتيوم

210px|left|thumb|معركة اكتيوم

**معركة اكتيوم البحريه** (يونانى: Ναυμαχία του Ακτίου), بتعتبر اخر معارك حروب الجمهوريه الرومانيه و المعركة اللى حددت مصير اوكتاڤيوس و ماركوس انطونيوس و كليوباترا السبعه. المعركة حصلت يوم 2 سبتمبر سنة 31 ق.م فى البحر المتوسط جانب مدينه اكتيوم اللى فى اليونان. المعركة كانت المعركة اللى بتحدد المسيطر على الامبراطوريه الرومانيه و مصر و ممتلكتها. المعركة خلصت بهزيمة ماركوس انطونيوس و كليوباترا و انتحارهم و بضم مصر للامبراطوريه الرومانيه .

## القوات
210px|left|thumb|مكان المعركة و ترتيب القوات

* قوات اوكتاڤيوس: 250 سفينه حربيه رومانيه و 16000 عسكرى و 300 رماه.
* قوات ماركوس انطونيوس و كليوباترا(المتحالفه): 230 سفينه حربيه رومانيه و 60 سفينه حربيه مصرية و حوالى 40 سفينه نقل 200 رماه و 20000 عسكرى.

## نتايج الحرب

* فوز اكتاڤيوس
* انتحار ماركوس انطونيوس و كليوباترا
* ضم مصر و بقية البلاد اللى بتسيطر عليها للجمهوريه الرومانيه
* الغاء الجمهوريه الرومانيه رسمى و اعلان اكتاڤيوس امبراطور باسم اغسطس

تصنيف:حروب
تصنيف:معارك عسكريه
كومونة باريس

left|thumb|350px|الثوار فى 18 مارس 1871.
**كومونة باريس** () بتعتبر اول ثوره عماليه اشتراكيه - شيوعيه فى التاريخ الحديث، حصلت فى باريس و حكمت فرنسا لمدة شهريين بس من 18 مارس 1871 لحد 28 مايو 1871 و غيروا لون علم فرنسا للون الاحمر بس ( رمز الثوره و الاشتراكيه) و عملت اصلاحات عماليه و اجتماعيه و خلوا العمال بتوع المصانع الجيش بتاعهم عشان يحموا ثورتهم. الثوره خلصت و وقعت حكومتهم بعد مدبحه كبيره حصلت ما بين الثوار و الحكومه القديمه. الثوره دى شجعت ثورات تانيه اشتراكيه و شيوعيه فى العالم, لحد دلوقتى الشيوعيين بيحتفلوا بذكرى الثوره دى.

تصنيف:ثورات
تصنيف:شيوعيه
سيبيريا

thumb|250px|محافظة سيبيريا (الاحمر الغامق) و سيبريا الكبرى باللون الاحمر

**سيبريا** ( Сибирь, ) هى الجزء الشرقى و الشمال الشرقى من روسيا. بتعتبر اكبر صحرا جليديه فى العالم, بتبتدى من جبال الأورال لحد المحيط الاطلنطى. بتمثل 77% من مساحة روسيا (13.1 مليون كيلومتر مربع), سيبريا فضلت قرون كتيرا منطقه معزوله و مجهوله و كان بيتنفى فيها و بيتسجن فيها السياسيين المعارضين للحكم , اشهر اللى اتنفوا فى سيبريا هما ڤلاديمير لينين و ليون تروتسكى (لفتره) و يوسيف ستالين و غيرهم, بس سيبريا بقت مش معزوله لما عملوا سكة حديد بتربط موسكو مع سيبريا فى عهد نيكولاى التانى و اكتشفوا موارد طبيعيه هناك و انتشرت المدن الصناعيه و زاد عدد السكان فيها.

سيبيريا
تصنيف:روسيا
ايرلاندا الشماليه

[thumb|خريطه [ايرلاندا|لجزيرة ايرلاندا بتوضح ايرلاندا (جمهوريه) بالاخضر الغامق و ايرلاندا الشماليه بالاخضر الفاتح]]

**ايرلاندا الشماليه** دوله من دول المملكه المتحده

## جغرافيا
ايرلاندا الشماليه بتغطى (14,139 كم²) من المنطقة الشماليه الشرقيه من جزيرة ايرلاندا

## سكان
عدد سكان ايرلاندا الشماليه حوالى 1810900 (حسب احصائيات 2011) . دول بيشكلو حوالى 30% من سكان جزيرة ايرلاندا كلها وحوالى 3% من سكان المملكة المتحدة.

## سياسه
ايرلاندا الشماليه بتكون المملكه المتحده مع انجلترا و اسكتلندا و ويلز . أيرلندا الشمالية انفصلت عن جمهورية أيرلندا سنة 1921. عاصمتها بلفاست

## لينكات برانيه

## مصادر

ايرلاندا الشماليه
تصنيف:المملكه المتحده
بلد متحوطه

350px|thumb|البلاد المتحوطه فى العالم

**بلد متحوّطه** او **بلد محبوسه** بتتقال على الدوَل اللى مابيبقاش عندها اى ساحل على اى محيط او بحر. مثال على كده, زى النمسا. البحر بردو بيبقى متحوّط لو ماهواش بيطُل على محيط. مثال على كده, بحر قزوين.

تصنيف:جغرافيا
بيرفيز مشرف

الچنرال **پيرڤيز مُشرّف** (اوردو: پرویز مشرف |Pervez Musharraf|) (اتولد فى 11 اغسطس 1943), هو سياسى و عسكرى پاكستانى, و كان الريّس العاشر بتاع پاكستان (2001-2008) و ريّس اركان الجيش الپاكستانى (1998-2007).
يمين|350px|thumb
مسك الحكم فى 12 اكتوبر 1999, بعد انقلاب عسكرى مش عنيف, و طرد حكومة ريّس الوزرا نواز شريف. الحكومه اللى مسيطر عليها الجيش صرّحت بـ نيّتها فى انها تبنى من جديد النظام السياسى, الاقتصادى و الانتخابى. فى 12 مايو, 2000, 12 عضو فى المحكمه العليا أجمعو على الإعتراف بـ الانقلاب بتاع اكتوبر 1999 و ضمنو لمشرف سُلطات تنفيذيه و تشريعيه لمدة 3 سنين من تاريخ الانقلاب تأييد لحكمه.
فى 18 اغسطس 2008, پيرڤيز مشرف استقال من منصب الريّس تحت إتّهام و ضغط من حكومة الإئتلا، حكم من بعديه فى 6 سبتمبر 2008 اصف على زردارى ارمل بينظير بوتو

## ملاحظات


## مصادر

## لينكات برانيه
* 

تصنيف:رؤساء باكستان
تصنيف:سياسيين باكستانيين
تصنيف:عسكريين باكستانيين
تصنيف:قاده وصلو السلطه عن طريق انقلاب
الجمهوريه الرومانيه

تصغير|250px|امتداد الجمهوريه الرومانيه
**الجمهوريه الرومانيه** القديمه من (509 ق.م لحد 27 ق.م)، ظهرت بعد سقوط المملكة الرومانيه فى سنة 509 ق.م. الجمهوريه الرومانيه بتعتبر تانى محاولة , بعد الجمهوريه الاتينيه, و الاطول فيهم, فى تئاسيس الجمهوريه. بتعتبر مرحلة مهمه من مراحل التاريخ الرومانى. محدش متفق بالظبط امته الجمهوريه وقعت ناس بيقولوا انها وقعت لما يوليوس قيصر وصل للحكم ناس بيقولوا لما اوكتافيوس بعد كدا بقى الامبراطور اغسطس , كسب فى معركة اكتيوم ضد ماركوس انطونيوس و كليوباترا. بارغم من وقوع الجمهوريه المواطنيين الرومان كانو شايفيين ان الجمهوريه منتهاتش بس تتطورت بس و بقى بيحكمها امبراطور.

## مصادر

تصنيف:تاريخ ايطاليا
تصنيف:روما القديمه
بروليتاريا

[thumb|left|250px|الهرم الطبقى للمجتمع الراسمالى , حسب كلام [كارل ماركس.]]
پروليتاريا (Proletariat), مشتقه من الكلمة اللاتينى ( proletarius) اللى معناها: مواطن الطبقه الاقل, هوا مصطلح ظهر لاول مره فى البيان الشيوعى اللى كتبه كارل ماركس و فريدريك انجلز. طبقة الپروليتاريا حسب رأى كارل ماركس هيا الطبقه اللى هتسيطر علا وسايل الانتاج بدل الطبقه البورجوازيه و هتظهر بعد تحول اقتصاد العالم من اقتصاد تنافسى راسمالى لاقتصاد احتكارى, و بيقصد كارل ماركس بطبقة الپروليتاريا انها بتحتوى الاشخاص اللى مش بيملكو و مش بيتحكمو فى وسايل الانتاج و بيعيشو من بيعهم لمجهودهم العضلى و الفكرى, كارل ماركس شاف ان الطبقه دى هيا اللى هتحرر المجتمع و تبنى دوله اشتراكيه و تتطور و تبئا شيوعيه عالميه.

## شوف كمان
* يا عمال العالم اتحدو !

تصنيف:اشتراكيه
تصنيف:مصطلحات
تصنيف:مصطلحات سياسيه
تصنيف:ماركسيه
تصنيف:شيوعيه
افلاس

تصغير|متجر للكومبيوترات اتقفلت سنه 2006

**الإفلاس** هو لما يعلن فرد او شركة او بلد انها مش قادره تدفع الديون اللى عليها و مش معاها فلوس عشان تدفع وده بيحصل لما يكون عليه ديون ميزانيته مش حتقدر على سدادها , وقتها الشركة بتقوم بتصفيه و بيع كل ممتلاكتها و حسابتها فى البنوك عشان تسدد اكبر كميه ممكنه من ديونها, لو فضل باقى تبقى عدت من الافلاس بس فى حاله لو مافيش فايض, بتخرج الشركة من السوق.

تصنيف:اقتصاد
تصنيف:مصطلحات اقتصاديه
بنك مركزى

البنك المركزى هى المؤسسه المسؤوله عن مراقبه و توجيه البنوك فى الدوله ( او مجموعة دول). البنك المركزى هدفه انه يحافظ على استقرار النقدى و سيوله الفلوس فى البلد و السيطره على البطاله و التضخم الاقتصادى. شغله البنك المركزى واحدا فى العالم بس ممكن يبقى عنده مهمات زياده عن بنوك مركزيه تانيه فى دول تانيه بس المهمات الاساسيه للبنك المركزى هيا : تنفيذ سياسيه النقديه للدوله و اصدار الفلوس اللى بتتصرف فى البلد, و مراقبة البنوك و تنظيم عمليات القروض و الائتمان و ادارة احتياطى للدهب و العملات الاجنبيه. البنك المركزى بيجمع بنوك الحكوميه و الخاصه فى البلد و بيدى ليهم اوامر و يحدد ليهم سعر الادنى لسعر الفايده و بيئثر جامد على الاستمثار فى البلد.

## شوف كمان اذا بدك

* البنك المركزى المصرى

تصنيف:اقتصاد
احتكار

تصغير|200بك|يسار
**احتكار** اقتصادى (بالانجليزى : monopoly), الاحتكار الاقتصادى يعنى عباره عن شركة واحده او شخص واحد بيسيطر علا السوق , و هو الوحيد اللى يقدر يقدم خدمه او منتج ( فى مجال معين او فى كل المجالات) للمستهلك , او انه بيأثر و مسيطر علا السوق و التجار التانيين بتعليه السعر , عشان هو اللى بيفرض و مسيطر علا الاسعار. المحتكر دايمن بيفرض سعر معين على المستهلك و المنافسيين , لو فيه من اصله, عشان يكسب اكتر و يوقع المنافسين له. فيه انواع من الاحكتار الاقتصادى , الاول ان تكون فيه كام شركه هى اللى بتسيطر على السوق و بتئثر فيه و مقاسميين السوق مع بعض الاحتكار دا بيتسمى (oligopoly). النوع التانى ان بتكون فيه شركتين و منتاجيين بس بيسيطروا على السوق و دا اسمه احتكار ثنائى (Duopoly)و بيعتبر نوع من انواع ال(oligopoly). الاحتكار المطلق و التدخل و التئثير الجامد للمنتجات الاساسيه للمستهلك زى ( الاكل و مواد البنا) ممنوع و الدوله المفروض بتمنعه و بتعمل قانون منع الاحتكار للسلع الاساسيه و المهمه للمستهلك و الدوله و بتعاقب المحتكرين.

## احتكار فى القطاع الخاص

الاحتكار فى القطاع الخاص لما بتكون شركه مسيطره علا السوق بتحدد سعر بيع غالى لمنتج علا مزاجها مع انها فى نفس الوقت ممكن تبيعه بسعر اقل اوى و تكسب برضه

## احتكار فى القطاع العام
الاحتكار فى القطاع العام بيحصل اما الحكومه هى اللى بتسيطر علا السوق و مفيش حد بينتج او بيحدد الاسعار غيرها, احتكار القطاع العام ممكن يبئا حسب قوانين او ايديولوجيا سياسيه للحكومه. فيه حكومات بتحتكر منتجات معينه زى الغاز الطبيعى و البترول عشان تحافظ علا ثروه البلد.

## اسباب الاحتكار

* رغبة الافراد او الشركات السيطره علا السوق و عدم وجود منافسين
* مكاسب اضافيه
* ان مفيش قوانين او قوانين بتتنفذ لمنع المحتكريين
* دعم من الحكومه او وجود فساد سياسى

تصنيف:اقتصاد
تصنيف:مصطلحات اقتصاديه
تأميم

**التأميم** ان تقوم الدوله بتأميم المصانع و الممتلكات الخاصه للافراد او المصانع, سياسيه التأميم بتعتبر من سياسيات ال اشتراكيه و الشيوعيه او ان الدوله تأمم و ترد ممتلكات اصحابها اخدوها منغير حق و بسبب وجود فساد سياسى فى البلد. غالبا الثورات هى اللى بتعمل عمليه تأميم زى الثوره البلشفيه و تأميم جمال عبد الناصر لقناة السويس و ممتلاكات الاشخاص و الاجانب.

تصنيف:مصطلحات سياسيه
تصنيف:مصطلحات اقتصاديه
احتكار ثنائى

الإحتكار الثنائى (Duopoly), هو انواع الاحتكار, و نوع من انواع احتكار ال(oligopoly). نظام الاحتكار الثنائى (Duopoly) بيبقى فيه شركتيين بيتحكم بالسوق و بتسيطر على المستهلك, اشهر الشركات اللى بيتطبق عليها الاحتكار ثنائى شركة كوكا كولا و بيبسى كولا.

تصنيف:مصطلحات اقتصاديه
دولة بوليسيه

تصغير|200بك|يسار
**الدوله البوليسيه** مصطلح بيعبر عن دوله بتمارس فيها الحكومه القمع و بتمنع اى معارضه و بتسجنهم وبتمنع حرية التعبير. الدوله البوليسيه بتتحكم فى الحياه السياسيه و الاقتصاديه و الاجتماعيه بتاعه الشعب, بيبقى للبوليس صلاحيات كتيره و كبيره عشان تسيطر على المعارضين لسياسه الحكومه و بتعمل كدا ب قانون الطوارئ اللى بيسمح بالكلام دا بره الدستور. الدوله البوليسيه غالبا بتبقى نظام شمولى و مش بيسمح بوجود معارضه حقيقيه.

تصنيف:سياسه
تصنيف:مصطلحات سياسيه
اشتراكيه عربيه

**الاشتراكيه العربيه** هى ايديولوجيا سياسيه مبنيه على افكار العروبه و الاشتراكيه. الاشتراكيه العربيه كانت نفوذها جامد جدا و وصلت للحكم بعد ثورات فى منطقه الشرق الاوسط , كانت من اولهم ثورة 23 يوليه اللى جمال عبد الناصر و الظباط الاحرار عملوها.الاشتراكيه العربيه انتشرت جامد من سنة 1950 لحد 1960, واتبنتها احزاب عربيه زى حزب البعث العراقى و الاتحاد الاشتراكى فى مصر. الاشتراكيه العربيه بتعتبر فشلت بعد الهزيمة فى حرب 67 و زعيمها جمال عبد الناصر قلت شعبيته جامد , اللى كانو شايفينه وبيصوروه على انه الزعيم القومى الاوحد. بالرغم ان نفوذ الاشتراكيه العربيه قل جامد بس لسه بتستخدم فى سوريا و العراق , ايام صدام حسين لتبرير الحكم الشمولى الديكتاتورى.

## ال[[ايديولوجيا]]

انصار الاشتراكيه العربيه بيعتبروها خطوه طبيعيه عشان الوحدة العربيه و العروبه و الحريات, و كون النظام الاقتصادى الاشتراكى بيحدد الملكيه و التنميه الصناعيه و ان الاشتراكيه العربيه هى اللى حتحل مشاكل الاستعمار و القضاء على الاقطاع و الطائفيه الدينيه.الاشتراكيه العربيه ساعات بتتوصف انها فى النص ما بين الراسماليه و الاقتصاد الشيوعى, مع ان الحكومات اللى كانت بتحكم كانت بنتفذ سياسه اقتصاديه بتعتمد على الاقتصاد شمولى.

## من اشهر اللى مؤمنين بالاشتراكيه العربيه

* جمال عبد الناصر
* صدام حسين
* حافظ الاسد
* بشار الاسد
* معمر القذافى

تصنيف:اشتراكيه
شراكسه

**الشراكسه** هم سكان شمال القوقاز من الشابسوغ، الأديغة، الأباظيون والأبخاز والشيشان. ساكنين فى الارض بين البحر الاسود فى الغرب و بحر قزوين فى الشرق, و فى الشمال من نهر القلمونة لهضبة ارمينيا فى الجنوب.

## اسامى
الشراكسه بيتسمو كمان چركس او شركس او چراكسه.

## لغه
الشركس شعب بينتمى حسب لغته للمجموعه القوقازيه الشماليه.

## تاريخ

الشركس بيعتبرو أقدم الشعوب المعروف انها سكنت القوقاز الشمالى و كانو اصل مسيحيين لكن فى القرن السبعتاشر شويه اعتنقو الاسلام.

## جمهوريات الشراكسة
* جمهورية الأديغة Adygea
* كراتشاي- تشركسياKarachay-Cherkessia
* كباردينو- بلقاريا Kabardino-Balkaria
* جمهورية أبخازياAbkhazia

مجموعات اثنية صغيرة تعيش فى تركيا و جيورجيا و الاردن و سوريا و قليلة فى مصر و العراق و ليبيا و تونس

## مصادر

تصنيف:مجموعه عرقيه
تصنيف:شعوب
اغنى 14 رجل اعمال مصرى لسنة 2010

**اغنى 14 بزنيسمان مصرى لسنة 2010**
200px|thumb|left|نجيب ساويرس
150 px|left|thumb|رشيد محمد رشيد
150px|thumb|left|احمد عز
* عيلة ساويرس : انسى ونجيب وسميح وناصف
* أوراسكوم للاتصالات
* أوراسكوم للفنادق
* أوراسكوم للعقارات
* شفيق جبر
* رئيس مجموعة أرتوك جروب المصريه للاستثمار والتنميه و توكيلات اسكودا .
* احمد عز
* العز لصناعة حديد التسليح
* مصانع عز للدرفله
* شركة العز لصناعة الصلب المسطح
* شركة عز الدخيله للصلب (الاسكندرية)
* هشام طلعت مصطفى
* شركة الاسكندريه للانشاءات
* مجموعة شركات طلعت مصطفى ( الرحاب / مدينتى / الربوه )
* فايز ساروفيم
* شركة فايز ساروفيم و شرايكه ( Fayez Sarofim & Co)
* محمد ابو العينين
* سيراميكا كليوباترا
* احمد المغربى
* شركة أكور للفنادق, فنادق سوفيتل و نوفوتل و ميركور و ايتاب و أيبيس و أكور و بولمان و اكسبريس.
* احمد بهجت
* رئيس مجموعة شركات بهجت.
* منتجات جولدى المنزليه ( تليفزيونات و غسالات و ثلاجات)، مدينة ملاهى دريم لاند، مساكن دريم لاند فى 6 اكتوبر، قناة دريم الفضائية
* معتز الألفى
* رئيس شركة امريكانا المنتجات, معلبات امريكانا، لحوم و دواجن امريكانا المجمدة، صلصة امريكانا، بيتزا هت، دجاج كنتاكى، دجاج تيكا، هارديز، تى جى أى فرايديز، صب واى، باسكين روبينز، جراند كافيه، فيش ماركيت.
* محمد فريد خميس
* عضو مجلس شورى و رئيس شركة النساجون الشرقيين.
* سجاد و بتروكيماويات.
* محمد لطفى منصور
* مجموعة شركات منصو للتوزيع و توكيلات زى : كاتر بيللر معدات ثقيلة وعربياتركوب أوبل و شيفروليه و أولدزموبيل و ايسوزو ، سجائر مارلبورو و ميريت و ال ام، سوبر ماركت مترو، معدات كاتربيلار، مطاعم ماكدونالدز، عربياتنقل شيفروليه و ايسوزو، اطارات ميشلان، كمبيوتر ايسر، كمبيوتر اتش بى، اجهزة سيمينز الاليكترونية، ألبان لبنيتا، ، مياة معدنية حياة، تونة معلبة ماركة صن شاين، كمبيوتر أى بى ام.
* رشيد محمد رشيد
* وزير التجارة والصناعة لسابق , شركة ( فاين فودز و شركة يونيليفر مشرق , صابون أومو، مرقة دجاج كنور، شاى ليبتون، شاى بوندز، صابون و مستحضرات تجميل ريكسونا، صابون و مستحضرات تجميل صن سيلك، صابون و مستحضرات تجميل دوف، مرقة دجاج منتجات فاين فودز، صابون و مستحضرات تجميل آكس. عصير بودرة دريم و كريم شانتيه و هو كان مدير كبير جدا فى يونى ليفر و له حصة فى فرعها فى مصر .
* شفيق بغدادى
* رئيس شركة فريش فودز ,منتجات فريش فودز الغذائية.
* جلال الزربة
* رئيس اتحاد الصناعات المصرية
* رئيس شركة النيل للهدوم, قمصان فان هاوزن و پيير كاردان.
* فرج عامر
* صاحب شركة مجموعة فرج الله جروب
* محمود العربى
* مجموعة العربى توكيلات و مصانع
* صفوان ثابت
* شركة جهينه
* رؤوف غبور
* مجموعة غبور
* حسام ابو الفتوح
* توكيلات

تصنيف:مصريين
تصنيف:ليستات
الجامعه المصريه اليابانيه للعلوم والتكنولوجيا

تصغير
**الجامعة المصرية اليابانية للعلوم والتكنولوجيا** (Egypt-Japan University of Science and Technology (E-JUST), エジプト日本科学技術大学), جامعه حكومية مصرية بشراكة يابانيه فى مدينة برج العرب الجديدة فى اسكندرية.
[تصغير|يسار| السيدة [فايزة ابو النجا وزيرة التعاون الدولى والسيد كاورو إيشيكاوا سفير اليابان فى مصر ايام توقيع الإتفاقية الثبعيده بين الدولتين تحت رعاية أ.د.احمد نظيف رئيس مجلس الوزراء و أ.د. هانى هلال وزير التعليم العالى والدولة للبحث العلمى فى مارس 2009]]
## الكليات
فى الاول كليتين:
**1. كلية هندسة**
هندسة الكترونيات و إتصالات
هندسة ميكاترونيات وروبوتات
مصادر الطاقة وهندسة بيئية
هندسة وعلوم كمبيوتر
هندسة صناعية وهندسة تصنيع
هندسة وعلوم المواد
هندسة كيمياوية والبتروكيماوية
**2. كلية تجارة ودراسات انسانية
وتضم كليتي:
**كلية إدارة اعمال دولية و إدارة نظم**
- إدارة اعمال دولية
- إدارة نظم
**كلية دراسات انسانية
- حوار الحضارات
- دراسات مصرية ويابانية
## مراكز التميز
# مركز بحوث النانو تكنولوجي
# مركز بحوث و إدارة الطاقة
# مركز بحوث الصناعات الالكترونية والميكاترونيات
# مركز التعليم المستمر وتنمية البيئة
## شوف
* جامعة برج العرب التكنولوجيه

مصريه يابانيه
مصريه يابانيه
ديموقراطيه مركزيه

تصغير|200بك|يسار
ال**ديموقراطيه مركزيه** دا مصطلح بيدل على نظام انتخابى و قياده حزبيه بتستخدمه الاحزاب الشيوعيه اللى بتبقها عندها ايديولوچيا الماركسيه-لينينيه. الحزب البلشفى اتجمع من يوم 26 يولو و لحد 3 اغسطس من سنة 1917 (قبل الثوره البلشفيه) و قرروا واعلنوا النظام اللى الحزب و اللى بيئثر فى سياسيه الدوله. و ممكن تتلخص للشروط دى:

* ان يكون فيه مركز واحد بيقود الحزب الشيوعى جوا البلد و باره
* ان يتم انتخاب كل اعضاء هيئه الحزب من الاواخر لحد الهيئه القياديه و زعيم الحزب
* ان كل عضو ليه الحق انه يترشح او يرشح غيره و يحق برضه للهيئات الاعلى انها تقول مرشحينها
* ان يكون عدد المراشحيين اكتر من العدد المطلوب
* كل هيئه حزبيه بتاخد قرارتها بالتصويت و الاغلبيه تمشى كلامها على الاقليه
* الهيئات الحزبيه تقدم تقارير بنشاطها او المنظمات اللى تبعها ليها
* الانظباط و تنفيذ مهمات و المشى بسياسه الحزب
* العمل الجماعى بمسؤليه الفرد ب ميكونش العمل الفردى دا مخالف لسياسه الحزب
* وحدة الاداره و سمع كلام و تنفيذ الاقليه لاوامر و افكار الاكثريه عشان ميحصلش مشاكل جوا الحزب

تصنيف:ديموقراطيه
تصنيف:شيوعيه
تصنيف:مصطلحات سياسيه
ميرانچانى

**ميرانچانى** هيا أعلى قمة فى منطقة جاليات اللى على ارتفاع  فى منطقة أبوت آباد فى خيبر باختونخوا، مقاطعة باكستان . فى منطقة ناملى ميرا ، فى منتزه أيوبيا الوطنى ،  شمال إسلام آباد فى سلسلة جبال الهيمالايا الغربية.

## رحلة
تصغير|رحلة ميرانچانى
رحلة ميرانچانى بتبدأ على بعد شوية دقايق بالعربية من بيت الحاكم فى ناثيا جالى. المسار كله طوله حوالى 4٫69 كم، وفيه ارتفاع صافى حوالى 600 متر. أغلب الطريق ترابى ناعم وفيه شوية صخور صغيرة، يعنى سهل اوى يتعدى من غير مجهود كبير. الناس اللى عندها لياقة متوسطة أو عالية المفروض يقدرو يخلصوه فى ساعة وربع لحد ساعتين. لحد المبتدئين مش هيلاقوا صعوبة وهيقدروا يخلصوه فى حوالى ساعتين لتلاتة. الطريق لفوق مليان شجر عالى وخضرة كتير. من فوق، تقدر تشوف ناثيا جالى وجبل موشكبورى وآزاد كشمير بوضوح. و فى يوم صافي، ممكن كمان تشوف جبل نانجا باربات، اللى هو تاسع أعلى جبل فى العالم، من على بعد أكتر من 400 كم، و هو بيبرق بقمته اللى متغطية بالثلج.

## شوف كمان

* غاليات - *باكستان*
* جبال باكستان

## مصادر

## لينكات برانيه

* رحلة ميرانچانى
* مورى.كوم

تصنيف:Webarchive template wayback links
تصنيف:باكيستان
ايرلاندا

**ايرلاندا** هيا جزيره فى المحيط الاطلنطى.

## جغرافيا
ايرلاندا بتعتبر تالت اكبر جزيره فى اوروبا مساحتها 81,638.1 كم مربع,

## دول
جزيرة ايرلاندا متقسمه دلوقتى لحتتين: جمهورية ايرلاندا و ايرلاندا الشماليه.
## مدن
اكبر مدن ايرلاندا هما دوبلين و بلفاست و كورك.
## لينكات برانيه

## مصادر

تصنيف:جزر
البنك المركزى المصرى

**البنك المركزى المصرى** هو ال بنك مركزى بتاع مصر. اتئسس بقرار جمهورى سنة 1961 ككيان مستقل مش بيتبع لحد , و بيمثل البنك الرسمى للحكومه فى مصر, و مسئول على:

* اصدار الفلوس اللى بتستخدم فى البلد ( الجنيه المصرى)
* اداره احتياطى الدوله من الدهب و العملات الاجنبيه
* الرقابه على البنوك اللى فى مصر
* اداره ديون الحكومه
* عمل قوانين السياسه النقديه

## مصادر

تصنيف:بنوك مصريه
تصنيف:وكالات حكوميه
فضيله توفيق

**فضيله توفيق** (4 ابريل1929 - 23 مارس 2023) وشهرتها (أبلة فضيله) ، مذيعه مصرية وهى اخت الممثلة محسنه توفيق

فضيله توفيق درست القانون واشتغلت محاميه لمدة سنتين و بعدها تركت العمل وذهبت لالاذاعه المصريه و قابلت بابا شارو اللى ساعدها فى الاول ، فبقت اشهر مذيعة للاطفال بعدما قدمت برنامجها الاذاعى المشهور (غنوه و حدوته) اللى كانت بتحكى فيه حواديت للاطفال

## مصادر

## لينكات برانيه
* 

تصنيف:مذيعات مصريات
تصنيف:اعلاميات مصريات
تصنيف:جيزاويه
خليج الخنازير

350px|left|thumb|خريطة بتورى موقع خليج الخنازير.

**خليج الخنازير** ( Bahía de Cochinos) هو واحد من الخلجان على ساحل كوبا الجنوبى. اتشهر الخليج جامد بعد ما حصلت ازمه خليج الخنازير اللى كانت محاوله فاشله لقلب نظام الحكم فى كوبا بقياده كوبيين منفيين ضد فيدل كاسترو و كانت منظمه من المخابرات الامريكانيه CIA.

تصنيف:كوبا
تصنيف:خلجان